**מועדון הכדורגל מטאלורג דונצק** (באוקראינית: **Металург Донецьк**) היה מועדון כדורגל מהעיר דונצק, אוקראינה. בשיאו, היה אחד ממועדוני הפאר של אוקראינה. הקבוצה שיחקה בליגה האוקראינית הבכירה ונחשבה לקבוצת מרכז-טבלה כאשר הישג השיא שלה הוא הגעה למקום השלישי בליגה האוקראינית (שלוש פעמים) והגעה למעמד גמר הגביע האוקראיני פעמיים בעונת 2009/2010 ובעונת 2011/2012.

היסטוריה
--------

שורשיה של קבוצת מטאלורג מתחילים במועדון מקומי קטן בעיירה קירובסקה בשם "**אנטרטסיט קירובסקה**".

לאחר עונה ראשונה מאכזבת יחסית בתקופת אוקראינה העצמאית, בעונת 1993 הקבוצה סיימה שלישית בליגה האוקראינית השלישית (הרביעית בסדר הליגות) והעפילה לליגה השנייה (השלישית בחשיבותה). הקבוצה עברה באותה תקופה לעיירה שחטארסק ונקראה מחדש "**מדיטה שחטארסק**". שנתיים לאחר מכן שינתה הקבוצה את שמה פעם נוספת, הפעם ל"**מטאלורג דונצק**" ועברה לעיר דונצק.

אחרי שסיימה שנייה בליגה זו, הקבוצה העפילה לליגה האוקראינית הראשונה (השנייה בחשיבותה) עד שזכתה גם בליגה הזאת בעונת 1997 ושיחקה הלראשונה בליגה האוקראינית בעונת 1997/1998.

הקבוצה הופיעה לראשונה באירופה בגביע אופ"א בעונת 2002/2003, אז הפסידה כבר בסיבוב הראשון לקבוצת ורדר ברמן הגרמנית. הקבוצה חזרה לגביע אופ"א בעונה שלאחר מכן, אז הפסידה פעם נוספת בסיבוב הראשון, הפעם לקבוצת פארמה האיטלקית.

הקבוצה המשיכה בגביע אופ"א בעונת 2004/2005, וגברה בסיבוב השני המוקדם על קבוצת פ.צ. טיראספול המולדאבית אך הפסידה בסיבוב הראשון לקבוצת לאציו האיטלקית. גם בעונת 2005/2006 שיחקה הקבוצה בגביע אופ"א, אז גברה בסיבוב המוקדם השני על קבוצת שופרון ההונגרית אך הפסידה בסיבוב הראשון לקבוצת פאוק סלוניקי.

בעונת 2009/2010, הקבוצה שיחקה בליגה האירופית. בסיבוב המוקדמות השני הקבוצה ניצחה את קבוצת פרטיזן מינסק מבלארוס. בסיבוב המוקדמות השלישי הקבוצה ניצחה את קבוצת אינטרבלוק מסלובניה. בשלב הפלייאוף הקבוצה הפסידה לקבוצת אוסטריה וינה והודחה מהטורניר.

בעונת 2012/2013, הקבוצה שיחקה בליגה האירופית. בסיבוב המוקדמות השני הקבוצה ניצחה את קבוצת שליק ניקשיץ' ממונטנגרו. בסיבוב המוקדמות השלישי הקבוצה הפסידה לקבוצת טרומסה מנורווגיה והודחה מהטורניר.

בעונת 2013/2014, הקבוצה שיחקה בליגה האירופית. בסיבוב המוקדמות השלישי הקבוצה הפסידה לקבוצת קוקסי מאלבניה והודחה מהטורניר.

בשנת 2015, בעקבות מלחמת האזרחים באוקראינה ובעיות פיננסיות של הבעלים של הקבוצה, פורק המועדון.

סגל
---

### כדורגלנים מפורסמים

|  |  |  |
| --- | --- | --- |
| * יווןיוון קונסטנטינוס מקרידאס
* אוקראינהאוקראינה איגור פטרוב
* אוקראינהאוקראינה יורי וירט
* פרופרו אנדרס אוגוסטו מנדוסה
* חוף השנהבחוף השנהב יאיא טורה
* הולנדהולנד ז'ורדי קרויף
* קמרוןקמרון דויד אטו
* חוף השנהבחוף השנהב וננקה זזה
* ניגריהניגריה פיוס איקדיה
* אוקראינהאוקראינה אלכסנדר קוסירין
* בולגריהבולגריה צ'בדאר ינקוב
 |  | * גאורגיהגאורגיה גיורגי דמיטרדזה
* אוקראינהאוקראינה סרגיי שישצ'נקו
* גאורגיהגאורגיה גוצ'ה ג'אמאראולי
* קמרוןקמרון ברנרד צ'טונג
* חוף השנהבחוף השנהב איברהים טורה
* ניגריהניגריה עמנואל אוקודווה
* ארמניהארמניה גאבורג גאזריאן
* טורקיהטורקיה ארול בולוט
* תוניסיהתוניסיה אניס בוסעידי
* ברזילברזיל זה אליאס
* ברזילברזיל ג'וניור מוראיס
* ארמניהארמניה הנריך מחיתריאן
 |

### מאמנים מפורסמים

* הולנדהולנד קו אדריאנסה
* אוקראינהאוקראינה סמיון אלטמן
* הולנדהולנד טון קאנן
* סרביהסרביה סלבוליוב מוסלין

קישורים חיצוניים
----------------

ויקישיתוף מדיה וקבצים בנושא **מטאלורג דונצק** בוויקישיתוף
* 

* אתר האינטרנט הרשמי של מטאלורג דונצק (באוקראינית)
* מטאלורג דונצק, ברשת החברתית טוויטר

* פרופיל, באתר Transfermarkt